JANO r.y. (YR03483036) HALLITUKSEN KOKOUS

Normaalikoulu

Harjoittelijoiden huone Pöytäkirja 15/2011
PL 35 (N)
40351 Jyväskylä 12.12.2011

Aika: Maanantai 12.12.2011 klo 11.00

Paikka: Harjoittelijoiden huone, Normaali koulu

Läsnä:

Annika Harja, Outi Ihamäki, Anneli Tikkanen, Ville Berg, Johanna Anttalainen ja Henna Kotoneva.

**1§ Kokouksen avaus**

Yhdistyksen puheenjohtaja Outi Ihamäki avasi kokouksen klo 11.07. Anneli Tikkaselle ja Henna Kotonevalle myönnettiin läsnäolo- ja puheoikeus.

**2§ Kokouksen laillisuus ja päätösvaltaisuus**

Todettiin kokous laillisesti koolle kutsutuksi ja päätösvaltaiseksi.

**3§ Kokouksen esityslista**

Esityslista hyväksyttiin sellaisenaan.

**4§ Edelliset pöytäkirjat**

Pöytäkirja 14/2011 hyväksyttiin.

**5§ Ilmoitusasiat**

* Torttu & Glögi tapahtuma meni hyvin. Ensi vuonna voisi leipoa vähemmän torttuja, sillä niitä jäi paljon. Viime vuodelta jääneet glögit käytettiin nyt ja ne riittivät.
* 8.12.11 Outi Ihamäki infosi OPEA 211 kurssin luennolla opiskelijoita sisäilmaongelmista.
* Outi Ihamäki aikoo vielä tiedottaa sisäilmaongelma-asiasta KTKP- ja OPEA- listoilla, jotta kaikki aineenopettajaopiskelijat saisivat asiasta tiedon.

**6§ SOOL**

* Helsingissä 27.1.2012 teemaseminaari Monikulttuurisuus minussa – minusta on moneksi Educa-messujen yhteydessä. Janolla on sinne 3 paikkaa.
* Aloitamme SOOLin talvipäivien mainostamisen jo nyt. Ilmoittautuminen sinne alkaa 2.1.2012. Teija Hytönen ja Annika Harja hoitavat ilmoittautumiset.

**7§ Rahastonhoitajan terveiset**

Rahastonhoitaja Maiju Vihonen ei päässyt paikalle. Outi Ihamäki tiedotti, että Janon tili näyttää hyvältä. Enää ei kannata tilata kokoustarjoiluja etukäteen Sonaatilta, koska on halvempi ostaa ne paikanpäältä. Normaalikoulun harjoittelijoiden huoneen kahvikassassa on rahaa 36.50€, jotka tilitetään pankkiin. Suunnitelmissa on vaihtaa pankkia vuoden alussa, sillä kuukausittaiset kulut ovat suuret Sampo pankilla.

**8§ Käsiteltävät asiat**

1. SOOL- paita tilauksia on tullut 15, joista 2 on ei jäsenille. Maiju Vihoselle tulee lasku paidoista ja maksu hoidetaan tämän vuoden tilikaudella. Paidat toimitetaan ensi vuoden puolella.
2. Outi Ihamäki tapasi Matti Rautiaisen, Jarkko Kukilan ja Reetta Pullin kanssa JANO:n, OKL:n ja Pedagon yhteistyön kehittämisen merkeissä. He sopivat uuden tapaamisen maaliskuulle, jossa käsitellään uusia ideoita yhteistyön kehittämisestä.
3. Teppo ja Outi Ihamäki ovat ideoineet nettisivujen uudistamista. Niistä on tarkoitus tehdä selkeämmät, karsitaan turhaa/vanhaa pois ja lisätään kuvia sekä väriä. Tarkoituksena on pitää ne ajan tasalla tulevaisuudessa.
4. Hallitusvuoden 2011 aikana kokouksissa osallistumisaktiivisuus ei ole ollut kovin hyvä. Sitä olisi tarkoitus parantaa tulevalla kaudella. Myös sähköpostiviestien vastaamisaktiivisuutta on parannettava, jotta sähköpostilista saadaan toimimaan paremmin.

**9§ Toimikunnat**

Ville Berg kävi valintatoimikunnassa. Siellä käsiteltiin valintakriteerejä ja -koetehtäviä. Päätettiin myös lisätä yhteistyötä ainelaitosten kanssa.

**10§ Muut esille tulevat asiat**

* Anneli Tikkanen tekee Jano-sivun Facebookkiin.
* Kielten opiskelijat (erityisesti saksan opiskelijat) joutuvat itse maksamaan bussiliput harjoitteluun Laukaaseen/Tikkakoskelle. Kuitenkin koulutuksen tulisi olla maksutonta. Outi Ihamäki selvittää asiaa.

**12§ Seuraava kokous ja kokouksen päättäminen**

Seuraava kokous on järjestäytymiskokous, joka pidetään 18.1.2012 klo 16:00, paikasta tiedotetaan myöhemmin. Kokous päättyi klo 12.00

Outi Ihamäki Annika Harja

Puheenjohtaja Sihteeri